**Príloha č. 1 časti B. Opis predmetu zákazky**

**ŠPECIFIKÁCIA PREDMETU ZÁKAZKY**

Názov zákazky: **Kontroly, opravy a servis elektrickej požiarnej signalizácie (EPS)**

1. **Opis predmetu obstarávania:**

1.1 Predmetom zákazky je:

1.1.1 zabezpečovanie pravidelnej ročnej odbornej prehliadky a odbornej skúšky Elektrickej požiarnej signalizácie (ďalej len *„EPS“*):

• ročnej kontroly

• štvrťročnej kontroly

• a mesačnej kontroly EPS

v zmysle Vyhlášky Ministerstva vnútra Slovenskej republiky č. 726/2002 Z. z., ktorou sa ustanovujú vlastnosti elektrickej požiarnej signalizácie, podmienky jej prevádzkovania a zabezpečenia jej pravidelnej kontroly a v zmysle Vyhlášky MPSVaR č. 508/2009 Z. z., ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia

1.1.2 odstraňovanie nedostatkov a chýb zistených počas pravidelných kontrol, nahlásených technických porúch, dodávky náhradných dielov a materiálov súvisiacich s odstraňovaním porúch

1.1.3 servisné práce súvisiace s technickou a softvérovou úpravou zariadenia EPS pri rekonštrukčných prácach v priestoroch, kde je EPS inštalovaná

1.1.4 dodávka náhradných dielov súvisiacich s plnením bodov 1.1.1, 1.1.2 a 1.1.3 tejto Špecifikácie

1.1.5 ekologická likvidácia demontovaných alebo vymenených komponentov EPS aj obalov pri prácach súvisiacich s plnením bodov 1.1.1, 1.1.2 a 1.1.3 tejto Špecifikácie.

1.1.6 Uvádzané názvy *„kontrola“* a *„odborná prehliadka a skúška“* zariadenia sú ekvivalentné, pretože v zmysle Vyhlášky 726/2002 Z. z. sa na EPS vykonáva ročná, štvrťročná a mesačná *kontrola*, a v zmysle Vyhlášky 508/2009 Z. z. *odborná prehliadka a skúška* zariadenia.

1.2 Zákazka je rozdelená na 4 časti.

Časti rozdeleného predmetu zákazky:

Časť 1 **Kontroly, opravy a servis EPS v Nemocnici Ružinov**

Časť 2 **Kontroly, opravy a servis EPS v Nemocnici sv. Cyrila a Metoda**

Časť 3 **Kontroly, opravy a servis EPS v Nemocnici akad. L. Dérera**

Časť 4 **Kontroly, opravy a servis EPS v ŠGN Podunajské Biskupice**

Uchádzač môže predložiť ponuku na jednu, viac alebo všetky časti rozdeleného predmetu zákazky.

**1.2.1** Časť 1 **Kontroly, opravy a servis EPS v Nemocnici Ružinov**

Zabezpečovanie pravidelnej ročnej odbornej prehliadky a odbornej skúšky EPS (ročnej kontroly), štvrťročnej a mesačnej kontroly EPS v zmysle Vyhlášky č. 726/2002 Z. z., ktorou sa ustanovujú vlastnosti elektrickej požiarnej signalizácie, podmienky jej prevádzkovania a zabezpečenia jej pravidelnej kontroly.

*Technické parametre EPS:*• SCHRACK Seconect Integral SK  
• 2 ks ústredňa EPS BMZ Integral SK  
• 1 ks ovládací panel ICP – interný + tlačiareň  
• 27 ks tepelný hlásič  
• 1 123 ks opticko-dymový hlásič  
• 15 ks EX hlásiče  
• 114 ks tlačidlový hlásič

**1.2.2** Časť 2 **Kontroly, opravy a servis EPS v Nemocnici sv. Cyrila a Metoda**

Zabezpečovanie pravidelnej ročnej odbornej prehliadky a odbornej skúšky EPS (ročnej kontroly), štvrťročnej a mesačnej kontroly EPS v zmysle Vyhlášky č. 726/2002 Z. z., ktorou sa ustanovujú vlastnosti elektrickej požiarnej signalizácie, podmienky jej prevádzkovania a zabezpečenia jej pravidelnej kontroly.

*Technické parametre EPS:*• EPS Lites MHU103  
• ústredne: 9 ks + 1 hlavná  
• EPS Lites MHU 115 A-128 s integrovanou multiadresnou jednotkou MHY-416 K24  
• ústredne: 1 ks + 2 ks EN54 napájací zdroj + tablo obsluhy  
• 367 ks automatické hlásiče  
• 194 ks tlačidlové hlásiče  
• 196 ks paralelná signalizácia stavu automatického hlásiča

**1.2.3** Časť 3 **Kontroly, opravy a servis EPS v Nemocnici akad. L. Dérera**

Zabezpečovanie pravidelnej ročnej odbornej prehliadky a odbornej skúšky EPS (ročnej kontroly), štvrťročnej a mesačnej kontroly EPS v zmysle Vyhlášky č. 726/2002 Z. z., ktorou sa ustanovujú vlastnosti elektrickej požiarnej signalizácie, podmienky jej prevádzkovania a zabezpečenia jej pravidelnej kontroly.

*Technické parametre EPS:*• magnetická rezonancia - EPS SIEMENS, CERBERUS  
• 1 ks ústredňa FC10  
• 21 ks automatický hlásič DO1101A  
• 2 ks tlačidlový hlásič

**1.2.4** Časť 4 **Kontroly, opravy a servis EPS v ŠGN Podunajské Biskupice**

Zabezpečovanie pravidelnej ročnej odbornej prehliadky a odbornej skúšky EPS (ročnej kontroly) a štvrťročnej kontroly EPS v zmysle Vyhlášky č. 726/2002 Z. z., ktorou sa ustanovujú vlastnosti elektrickej požiarnej signalizácie, podmienky jej prevádzkovania a zabezpečenia jej pravidelnej kontroly.

*Technické parametre EPS:*• Pavilón F a Pavilón D  
• EPS ESSER 8000C  
• 1 ks ESSER 8000C (ústredňa EPS)  
• 2 ks BIG Bat (akumulátor 12V, 12,0 Ah)  
• 23 ks ESSER PAM 2D (automatický opticko-dymový hlásič)  
• 7 ks ESSER PAM (manuálny tlačidlový hlásič)

1. **Druhy kontroly a ich počet:**

2.1 Ročné, štvrťročné a mesačné termíny prehliadok EPS a ich rozsah sú stanovené Vyhláškou Ministerstva vnútra Slovenskej republiky č. 726/2002 Z. z., ktorou sa ustanovujú vlastnosti elektrickej požiarnej signalizácie, podmienky jej prevádzkovania a zabezpečenia jej pravidelnej kontroly a v zmysle Vyhlášky MPSVaR č. 508/2009 Z. z., ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia.

|  |  |  |  |  |
| --- | --- | --- | --- | --- |
|  | **Požadovaný počet kontrol na 24 mesiacov** | | | |
| **Druh kontroly** | **1. ČASŤ: NEMOCNICA RUŽINOV** | **2. ČASŤ: NEMOCNICA SV. CYRILA A METODA** | **3. ČASŤ: NEMOCNICA AKAD. L. DÉRERA** | **4. ČASŤ: ŠGN PODUNAJSKÉ BISKUPICE** |
| Ročná kontrola EPS | 2 | 2 | 2 | 2 |
| Štvrťročná kontrola EPS vrátane mesačnej kontroly | 6 | 6 | 6 | 6 |
| Mesačná kontrola EPS | 16 | 16 | 16 | 0 |
| **POČET KONTROL SPOLU:** | **24** | **24** | **24** | **8** |

1. **Opravy a servis**

3.1 Poskytovateľ sa zaväzuje pre objednávateľa odstraňovať nedostatky a závady zariadenia EPS, ktoré zistí pri ročnej, štvrťročnej a prípadnej mesačnej kontrole. Predmetné činnosti vykonáva poskytovateľ na základe písomnej objednávky vystavenej objednávateľom, v termíne vykonania opravy najneskôr do 24 hodín od prijatia objednávky.

3.2 Poskytovateľ sa zaväzuje pre objednávateľa vykonávať servis zariadenia EPS, súvisiaci s technickou a softvérovou úpravou zariadenia EPS na základe písomnej objednávky vystavenej objednávateľom, v termíne vykonania servisu najneskôr do 24 hodín od prijatia objednávky.

3.3. Maximálny plánovaný počet hodín opráv a servisu za celé 24-mesačné obdobie trvania Rámcovej dohody je stanovený na základe skutočne vykonaných opráv v rokoch 2018 a 2019:

|  |  |  |  |  |
| --- | --- | --- | --- | --- |
|  | **Maximálny plánovaný počet hodín na 24 mesiacov *(nemusí byť vyčerpaný)*** | | | |
| **Položka** | **1. ČASŤ: NEMOCNICA RUŽINOV** | **2. ČASŤ: NEMOCNICA SV. CYRILA A METODA** | **3. ČASŤ: NEMOCNICA AKAD. L. DÉRERA (KRAMÁRE)** | **4. ČASŤ: ŠGN PODUNAJSKÉ BISKUPICE** |
| Požadovaný počet hodín súvisiacich s opravou EPS | 175 | 60 | 16 | 20 |
| Požadovaný počet hodín súvisiacich so servisom EPS | 140 | 80 | 16 | 24 |
| **Celkový maximálny požadovaný počet hodín súvisiacich s opravou aj so servisom EPS** | **315** | **140** | **32** | **44** |

3.4 Bod 3.3 stanovuje maximálny počet hodín servisu a opráv v zmluvnom období. V Prílohe č. 8 Súťažných podkladov KALKULÁCIA PREDMETU ZÁKAZKY je pri každej jej časti uvedený odhad druhov a počtu náhradných dielov, ktorých zloženie a predpokladané množstvo na 24 mesiacov bolo určené na základe skutočných potrieb v rokoch 2018 a 2019. Použité môžu byť aj také náhradné diely, ktoré v kalkulácii príslušnej časti zákazky nie sú uvedené.

1. **Osobitné požiadavky obstarávateľa na plnenie:**

4.1 Verejný obstarávateľ požaduje vykonanie služieb, ktoré sú predmetom zákazky, minimálne v uvedenej špecifikácii, vrátane dopravy, vyloženia tovaru a materiálu na miesto určenia, kontrol a montáže. Ak sa v opise predmetu zákazky a v špecifikácii požadovaného tovaru či systému nachádzajú technické požiadavky, určujúce výrobný postup, značku, patent, typ, krajinu alebo spôsob výroby, môže uchádzač v ponuke predložiť aj ekvivalentný tovar v rovnakej alebo vyššej kvalite, ktorý pri dodržaní minimálnych technických požiadaviek verejného obstarávateľa bude slúžiť rovnakému účelu, bude schválený výrobcom príslušného zariadenia a bude plne začleniteľný do existujúceho systému a 100%-ne funkčný v ňom.